Johann Bernhard Bach (la pli maljuna)

Johann Bernhard BACH (n. 23-an de majo 1676 en Erfurto; m. 11-an de junio 1749 en Eisenach) estis germana komponisto el la familio Bach – duagrada kuzo de J. S. Bach.

 Vivo 
Jam kiel infano li ricevis muzikinstruon de lia patro Johann Aegidius Bach. Poste li studis kune kun Johann Sebastian Bach en Vajmaro. En 1695 li iĝis orgenisto en Erfurto ĉe la preĝejo Kaufmannkirche kaj poste en Magdeburgo. Post tiam li iĝis posteulo de sia onklo Johann Christoph Bach (1642-1703) kiel orgenisto ĉe la preĝejo St. Georg en Eisenach kaj kiel klavicenisto en la kortega orkestro 1703. La plej granda parto de liaj muzikaj verkoj malaperis escepte de kvar orkestrosuitoj kaj kelkaj orgenverkoj. Oni scias, ke J. S. Bach kun sia orkestro Collegium Musicum en Lepsiko prezentis diversaj pecoj de lia kuzo. Ekde 1708 ĝis 1712 Johann Bernhard Bach kunlaboris kun Georg Philipp Telemann, kiu influis en lia verkado. Lia filo Johann Ernst Bach iĝis lia sukcesoro kiel orgenisto ĉe la preĝejo Georgenkirche en Eisenach. Tie li ankaŭ finis sian vivon.

Li estis patro de:
 Johann Ernst Bach (1722-1777).
 Johann Friedrich Bach (1706-1743).
 Johann Aegidius Bach (1709-1746).

 Verkoj 
 4 suitoj por orkestro (kiujn Johann Sebastian direktis en Lepsiko).
 Suite No. 1 in G minor
 Suite No. 2 in G major
 Suite No. 3 in E minor
 Suite No. 4 in D major
 8 ĥoraloj por orgeno.
 1 ĉakono en B bemola maĵoro.
 2 fugoj por klavarilo.

 Fontoj 
 http://www2.nau.edu/~tas3/jbbach.html 
 Diccionario Enciclopédico de la Música Música Maestro, Editorial Rombo, 1996, ISBN 8482579323
 Musicalia, Enciclopedia y Guía de la Música Clásica, Editorial Salvat, 1986, ISBN 84-7137-872-8
 Larousse de la musique, Librairie Larousse, 1957

 Ligiloj 
 Diskografie der Werke Bachs und der Bach-Familie  kun multaj pluaj informoj

Kategorio:Germanaj komponistoj
Kategorio:Barokaj komponistoj
Kategorio:Familio Bach
Kategorio:Homoj rilataj al Erfurto